ประกาศการนิคมอุตสาหกรรมแห่งประเทศไทย ที่ 46/2541 เรื่อง การกำหนดอัตราการปล่อยมลสารทางอากาศจากปล่องของโรงงานในนิคมอุตสาหกรรม
ประกาศการนิคมอุตสาหกรรมแห่งประเทศไทย
ประกาศการนิคมอุตสาหกรรมแห่งประเทศไทย
ที่ ๔๖/๒๕๔๑
เรื่อง
การกำหนดอัตราการปล่อยมลสารทางอากาศจากปล่อง
ของโรงงานในนิคมอุตสาหกรรม
 

อาศัยอำนาจตามความในมาตรา ๑๐ (๔) และมาตรา ๔๒
แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒

เพื่อให้การปล่อยมลสารทางอากาศจากปล่องของโรงงานในพื้นที่นิคมอุตสาหกรรมเป็นไปตามเงื่อนไขรายงานการวิเคราะห์ผลกระทบสิ่งแวดล้อมของนิคมอุตสาหกรรม
การนิคมอุตสาหกรรมแห่งประเทศไทยจึงเห็นสมควรประกาศ กำหนดอัตราการปล่อยมลสารทางอากาศจากปล่องของโรงงานดังต่อไปนี้

ข้อ ๑ ในประกาศนี้
อัตราการปล่อยมลสารทางอากาศจากปล่องของโรงงาน หมายถึง
ปริมาณมลสารทางอากาศตามชนิดที่กำหนดไว้ที่ยอมให้ปล่อย
ออกจากปล่องของโรงงานต่อขนาดพื้นที่แปลงที่ดินที่ได้รับอนุญาตจากการนิคมอุตสาหกรรมแห่งประเทศไทย
ความสูงของปล่อง หมายถึง
ระยะความสูงของปล่องวัดจากระดับพื้นดินจนถึงปากปล่องที่วัดในแนวดิ่ง
กนอ. หมายถึง การนิคมอุตสาหกรรมแห่งประเทศไทย
ผู้ว่าการ หมายถึง
ผู้ว่าการการนิคมอุตสาหกรรมแห่งประเทศไทย
ผู้ประกอบการในนิคมอุตสาหกรรม หมายถึง
ผู้ซึ่งได้รับอนุญาตให้ประกอบอุตสาหกรรม ในนิคมอุตสาหกรรม

ข้อ ๒
อัตราการปล่อยมลสารทางอากาศที่ยอมให้ปล่อยออกจากปล่องของโรงงานที่ระดับความสูงต่าง
ๆ ของปล่อง ของแต่ละนิคมอุตสาหกรรม ให้เป็นไปดังตารางแนบท้าย ๑
ตามแนบท้ายประกาศนี้

ข้อ ๓
กรณีที่มีความสูงของปล่องของโรงงาน อยู่ในช่วงระหว่างความสูงที่กำหนด
ให้ใช้ค่าอัตราการปล่อยมลสารทางอากาศที่ระยะความสูงต่ำกว่าเป็นเกณฑ์

ข้อ ๔
กรณีที่ความสูงของปล่องของโรงงาน สูงกว่าความสูงของปล่องที่กำหนดไว้
ให้ใช้ค่าอัตราการปล่อยมลสารทางอากาศที่ความสูงของปล่องสูงสุดที่กำหนดไว้เป็นเกณฑ์

ข้อ ๕
ผู้ประกอบการในนิคมอุตสาหกรรมจะต้องเสนอรายละเอียดเกี่ยวกับการปล่อยมลสารทางอากาศตามรูปแบบดังตารางแนบท้าย
๒ ตามแนบท้ายประกาศนี้

ข้อ ๖
ผู้ประกอบการในนิคมอุตสาหกรรม ที่ดำเนินกิจการที่ก่อให้เกิดมลสารทางอากาศจะต้องดำเนินการตรวจวัดคุณภาพอากาศจากปล่องในขณะประกอบกิจการโรงงานตามเงื่อนไขที่ระบุไว้ในรายงานการวิเคราะห์ผลกระทบสิ่งแวดล้อม
สำหรับกรณีโรงงานที่ไม่ได้จัดทำรายงานการวิเคราะห์ผลกระทบสิ่งแวดล้อม
ให้เป็นดุลพินิจของผู้ว่าการ หรือผู้ที่ผู้ว่าการมอบหมาย
เป็นผู้กำหนดแนวทางการตรวจวัดคุณภาพอากาศ

ข้อ ๗ ผู้ประกอบการจะต้องจัดส่งผลการตรวจวัด
คุณภาพอากาศ แก่ผู้จัดการนิคมอุตสาหกรรม ทุก ๖ เดือน (พฤษภาคม และพฤศจิกายน)

ข้อ ๘ วิธีการตรวจวัดคุณภาพอากาศ

พารามิเตอร์
วิธีการตรวจวัด
SO2
TSP
NOX, NO2
CO
US.EPA method 6 หรือ US.EPA method 8
US.EPA method 5
US.EPA method 7
US.EPA method 10

ในกรณีที่มีปัญหา ในการดำเนินการตามประกาศนี้ ให้ผู้ว่าการ
เป็นผู้วินิจฉัยชี้ขาด

บรรดาประกาศ
หรือคำสั่งอื่นใดของการนิคมอุตสาหกรรมแห่งประเทศไทยในส่วนที่ได้กำหนดไว้แล้วในประกาศฉบับนี้
หรือซึ่งขัดหรือแย้งกับประกาศฉบับนี้ให้ใช้ประกาศฉบับนี้แทน

ทั้งนี้ ตั้งแต่วันที่ ๑ มกราคม ๑๕๔๒ เป็นต้นไป[๑]


ประกาศ ณ วันที่ ๑๑ พฤศจิกายน พ.ศ. ๒๕๔๑
สมเจตน์ ทิณพงษ์
ผู้ว่าการการนิคมอุตสาหกรรมแห่งประเทศไทย
[เอกสารแนบท้าย]

๑.
ตารางแนบท้ายประกาศการนิคมอุตสาหกรรมแห่งประเทศไทย ที่ ๔๖/๒๕๔๑ เรื่อง การกำหนดอัตราการปล่อยมลสารทางอากาศจากปล่องของโรงงานในนิคมอุตสาหกรรม
อัตราการปล่อยมลสารทางอากาศ (กิโลกรัม/ไร่/วัน)
ที่ยอมให้ปล่อยออกจากปล่องของโรงงานภายในนิคมอุตสาหกรรม

๒. ตารางแนบท้ายประกาศการนิคมอุตสาหกรรมแห่งประเทศไทย
ที่ ๔๖/๒๕๔๑ เรื่อง
การกำหนดอัตราการปล่อยมลสารทางอากาศจากปล่องของโรงงานในนิคมอุตสาหกรรม แบบรายงานผลการตรวจวัดมลสารทางอากาศจากปล่องของโรงงาน

(ดูข้อมูลจากภาพกฎหมาย)




















วิภา/ปรับปรุง
๒๒ มีนาคม ๒๕๕๙



[๑] ราชกิจจานุเบกษา
เล่ม ๑๑๖/ตอนพิเศษ ๑๑ ง/หน้า ๙/๑๐ กุมภาพันธ์ ๒๕๔๒